কেরালা প্রদেশটি প্রাকৃতিক সংরক্ষণ, আবহাওয়া দূষণ, ইত্যাদি সম্বন্ধে খুবই প্রগতিশীল। কোচি শহরের আন্তর্জাতিক বিমানবন্দরটি পুরোপুরি সোলার পাওয়ারে (সৌরশক্তি) চালিত। ভারতে একমাত্র উদাহরণ এইটিই। এছাড়াও প্রদেশটি বেশ সচ্ছল, রাস্তাঘাট পরিষ্কার ও সুগম। ভিখারি-টিখারির বালাই নেই। অনেকেই দুবাই ও অন্যান্য পেট্রলধনী দেশে চাকরি করে দেশে টাকা এনেছেন। এখন তো ওখানে বাংলাদেশিদের ভিড়। সবাই মধ্যপ্রাচ্যে টাকার খোঁজে ছুটছে।